2011 m. gruodžio 16 d. pareikštas ieškinys byloje Boehringer Ingelheim International prieš VRDT (RELY-ABLE)
(Byla T-640/11)
Proceso kalba: anglų
Šalys
Ieškovė: Boehringer Ingelheim International GmbH (Ingelheimas prie Reino, Vokietija), atstovaujama advokatų V. von Bomhard, A. Renck ir C. Steudtner
Atsakovė: Vidaus rinkos derinimo tarnyba (prekių ženklams ir pramoniniam dizainui)
Reikalavimai
Ieškovė Bendrojo Teismo prašo:
panaikinti 2011 m. rugsėjo 30 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 756/2011-4,
priteisti iš atsakovės padengti bylinėjimosi išlaidas.
Ieškinio pagrindai ir pagrindiniai argumentai
Bendrijos prekių ženklas, su kuriuo susijęs ieškinys: žodinis prekių ženklas RELY-ABLE 38, 41 ir 42 klasių paslaugoms - tarptautinio prekių ženklo registracijos (IR) Nr. 1044333.
Eksperto sprendimas: atsisakyti suteikti prekių ženklui apsaugą Europos Sąjungoje visų nurodytų paslaugų atžvilgiu.
Apeliacinės tarybos sprendimas: atmesti apeliaciją.
Ieškinio pagrindai: Tarybos reglamento (EB) Nr. 207/2009 7 straipsnio 1 dalies b punkto pažeidimas, nes Apeliacinė taryba klaidingai nusprendė, kad prašomas įregistruoti žymuo "nėra itin vaizdingas ar pasirinktinis" ir kad "akivaizdi žodžio "reliable" rašybos klaida" lemia, kad jis bus suprastas kaip reiškiantis pagyrimą. Ji taip klaidingai nusprendė, kad rašybos klaidos yra "dažnos reklamos pranešimuose" ir tai svarbu nagrinėjamu atveju.
____________